

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email : [lepoglava@lepoglava.hr](mailto:lepoglava@lepoglava.hr)

Gradsko vijeće

Klasa: 351-02/15-01/3

Urbroj: 2186/016-03-15-3

Lepoglava, 02.07.2015. godine

Temeljem odredbe članka 36. stavka 10. Zakona o održivom gospodarenju otpadom („Narodne novine“ broj 94/13), članka 22. Statuta Grada Lepoglave („Službeni vjesnik Varaždinske županije“ broj 6/13, 20/13, 33/13 i 31/14) i članka 17. Poslovnika Gradskog vijeća Grada Lepoglave („Službeni vjesnik Varaždinske županije“ broj 20/13, 43/13 i 51/13), Gradsko vijeće grada Lepoglave na 18. sjednici održanoj 02.07.2015. godine, donosi

**O D L U K U**

**o provedbi posebnih mjera sprječavanja odbacivanja otpada**

**I.**

Ovom Odlukom određuju se posebne mjere sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

**II.**

Temeljem Izvješća o provedbi Plana gospodarenja otpadom grada Lepoglave za 2014. godinu („Službeni vjesnik Varaždinske županije“ broj 15/15) i Izvješća Odsjeka za urbanizam, komunalne poslove i zaštitu okoliša, Pododsjeka za komunalno gospodarstvo o lokacijama, količinama i troškovima za provedbu mjera za otklanjanje otpada koji je nepoznata osoba odbacila u okoliš, utvrđuju se lokacije na kojima će se provoditi posebne mjere sprječavanja odbacivanja otpada:

* Na području Mjesnog odbora Ves - dio čkbr. 5929 k.o. Lepoglava - Lepoglavakod pružnog prijelaza (iza poslovnih prostora trgovačkog društva Hodalj);
* Na području Mjesnog odbora - dio čkbr. 61 k.o. Lepoglava - kod groblja u Lepoglavi;
* Na području Mjesnog odbora Očura - dio čkbr. 3180 k.o. Očura - naselje Očura -uz zaštitni pojas uz županijsku cestu oznake ŽC-35 (Varaždin - Švaljkovec);
* Na području Mjesnog odbora Žarovnica - dio čkbr. 2059/1 k.o. Žarovnica - dio naselja Žarovnica (dio prema Višnjici između potoka Žarovnica i županijske ceste oznake ŽC 2057);
* Na području Mjesnog odbora Kameničko Podgorje - dio čkbr. 3050/1 k.o. Kamenica - naselje Kameničko Podgorje (Kamenica – dio uz lokalnu cestu oznake LC 25013);
* Na području Mjesnog odbora Gornja Višnjica - dio čkbr. 3647, 3648, 3649 i 3650 k.o. Gornja Višnjica – naselje Višnjička Jazbinanaziva Dugi vrh.

**III.**

Na lokacijama navedenim u prethodnoj toč. ove Odluke, provoditi će se slijedeće posebne mjere radi sprječavanja odbacivanja otpada:

* učestala kontrola lokacija putem komunalnog redarstva,
* postava znakova upozorenja o zabrani odbacivanja otpada,
* postava informacija o telefonskom broju na koji je moguće prijaviti nepropisno odbacivanje otpada,
* distribucija letaka o načinu zbrinjavanja otpada putem ovlaštenih osoba.

Na cijelom području grada Lepoglave vršiti će se edukacija i informiranje građana o načinu zbrinjavanja različitih vrsta otpada u skladu sa relevantnim zakonskim odredbama i općim aktima grada Lepoglave, te će se najmanje jednom godišnje organizirati akcije prikupljanja otpada na području grada Lepoglave.

**IV.**

Za realizaciju mjera navedenih u toč. III ove Odluke osiguravana su sredstva u Proračunu grada Lepoglave za 2015. godinu („Službeni vjesnik Varaždinske županije“ broj 63/14), stavka: 30044 – sanacija divljih deponija.

**V.**

Ova Odluka će se objaviti u Službenom vjesniku Varaždinske županije i stupa na snagu osmog dana od dana objave.

**PREDSJEDNIK GRADSKOG VIJEĆA**

Robert Maček